อลิสในแดนมรณะ (ละครโทรทัศน์)
ตอน

| ตอน | ชื่อ | กำกับโดย | เขียนโดย | วันที่เผยแพร่ครั้งแรก |  |
| --- | --- | --- | --- | --- | --- |
| 1 | "ตอน 1" | ชินซูเกะ ซาโต | โยชิกิ วาตาเบะ, ยาซูโกะ คูรามิตสึ และ ชินซูเกะ ซาโต | 10 ธันวาคม ค.ศ. 2020 (2020-12-10) |  |
  ในโตเกียว อาริซุที่หมกหมุ่นกับวิดีโอเกมนัดเจอกับเหล่าเพื่อนของเขา โชตะ และ คารูเบะ ขณะที่กำลังเต้นอยู่กลางทางม้าลายชิบูยะ ทั้งสามคนสร้างความวุ่นวายจนเป็นผลให้พวกเขาถูกไล่ล่าโดยตำรวจ เมื่อซ่อนอยู่ในห้องน้ำด้วยกัน พวกเขาออกมาโดยพบว่าไม่มีใครอยู่ในเมือง ตกกลางคืนทั้งสามสังเกตป้ายโฆษณาซึ่งนำพาพวกเขาไปยัง "พื้นที่เล่นเกม" ด้านในพบโทรศัพท์มือถือซึ่งใช้เพื่อบอกระดับความยากของเกมวางไว้เป็นกอง นักเรียนชั้นมัธยมศึกษาตอนปลายสาวและผู้หญิงชื่อชิบูกิเข้าร่วมการเล่นเกม เธอกล่าวกับพวกเขาว่าเมื่อครั้งผู้เล่นเข้ามายังพื้นที่เล่นเกมแล้วจะกลับออกไปไม่ได้และจะถูกลำแสงเลเซอร์ยิงจนเสียชีวิตหากพวกเขาออกมา ในเกมแรกของพวกเขา ระดับความยาก "สามดอกจิก" ชื่อ "อยู่หรือตาย" เหล่าผู้เล่นถูกบังคับให้เลือกระหว่างสองประตูภายใต้ระยะเวลาที่จำกัด ประตูบานหนึ่งจะเป็นทางเข้าไปสู่อีกห้องหนึ่งที่มีตัวเลือกเหมือนกัน และอีกบานหนึ่งคือความตาย สุดท้ายมีเพียงแค่ทั้งสามคนและชิบูกิที่สามารถรอดออกมาได้ ส่วนโชตะได้รับบาดเจ็บ เมื่อออกไปด้านนอกพวกเขาแต่ละคนได้รับ "วีซ่า" ซึ่งจะยืดระยะเวลาชีวิตของตนออกไปหากพวกเขาเข้าร่วมเกมมากขึ้น แต่จะถูกกำจัดหากวีซ่าหมดอายุ
| 2 | "ตอน 2" | ชินซูเกะ ซาโต | โยชิกิ วาตาเบะ, ยาซูโกะ คูรามิตสึ และ ชินซูเกะ ซาโต | 10 ธันวาคม ค.ศ. 2020 (2020-12-10) |  |
  ปราศจากไฟฟ้า, อินเทอร์เน็ต หรือทางที่จะออกไปจากเมืองร้าง อาริซุและคารูเบะตัดสินใจที่ร่วมเล่นเกมครั้งถัดไปเพื่อต่ออายุวีซ่าของตนออกไปโดยทอดทิ้งชิบูกิให้ดูแลโชตะที่ได้รับบาดเจ็บ ณ พื้นที่เล่นเกมตั้งอยู่ในอพาร์ทเมนท์ ทั้งคู่พบกับกลุ่มผู้เล่นใหญ่ รวมถึงผู้หญิงลึกลับชื่ออูซางิ ผู้ชายแข็งแกร่งชื่ออางูนิ และผู้เล่นที่ดูมีเล่ห์เหลี่ยมและเงียบขรึมชื่อชิชิยะ ก่อนเกมจะเริ่มต้น อาริซุเรียนรู้ว่าความหมายของแต่ละไพ่ ได้แก่ โพดำ หมายถึงเกมที่สัมพันธ์กับการใช้พละกำลัง, ดอกจิก หมายถึงเกมที่เล่นเป็นทีม, ข้าวหลามตัด หมายถึงเกมที่ใช้เชาวน์ปัญญา และโพแดง หมายถึงเกมแห่งการทรยศหักหลัง ระดับความยากของเกมปัจจุบันคือ "ห้าโพดำ" ชื่อ "วิ่งไล่จับ" ผู้เล่นจะต้องหนีจากคู่สังหารโหดขณะที่ต้องตามหาห้องซึ่งติดตั้งปุ่มสองปุ่มที่จะหยุดการระเบิดของตึกได้ ท้ายที่สุดผู้เล่นหลายคนสามารถหนีออกไปได้หลังอาริซุ ชิชิยะ และอูซางิ ร่วมมือกันจนพบห้องดังกล่าวแม้ว่าอาริซุจะรู้สึกผิดที่เขาเห็นการกำจัดของหนึ่งในผู้สังหาร ในระหว่างที่กำลังออกจากมาจากพื้นที่เล่นเกม คูราเบะพบวิทยุสื่อสารบอกให้เขา "กลับไปยังชายหาด"
| 3 | "ตอน 3" | ชินซูเกะ ซาโต | โยชิกิ วาตาเบะ, ยาซูโกะ คูรามิตสึ และ ชินซูเกะ ซาโต | 10 ธันวาคม ค.ศ. 2020 (2020-12-10) |  |
  เช้าวันถัดมา คารูเบะแสดงวิทยุสื่อสารที่เจอระหว่างเล่นเกมและบอกข้อความที่ได้ยินให้แก่กลุ่มของเขา หลังตระหนักว่าชิบูกิและโชตะมีเวลาเพียงสิ้นสุดของวันเท่านั้นที่สามารถต่ออายุวีซ่าของตนได้ ทั้งกลุ่มไปยังสวนพฤกษศาสตร์เพื่อเข้าร่วมเกมถัดไปของพวกเขาและเป็นผู้เล่นเพียงกลุ่มเดียวของเกมนี้ ระดับความยากคือ "เจ็ดโพแดง" ชื่อ "เล่นซ่อนหา" ซึ่งมีแค่ผู้เล่นเพียงคนเดียวเท่านั้นที่สามารถรอดชีวิตออกจากสวนฯ ได้ เมื่อเกมเริ่มขึ้น ผู้เล่นได้รับชุดสวมศีรษะพร้อมด้วยระบบการจดจำใบหน้าและพวกเขาถูกกำหนดด้วยสัญลักษณ์ของสัตว์ต่าง ๆ โดยผู้เล่นสามคนเป็น "แกะ" และผู้เล่นลำดับที่สี่เป็น "หมาป่า" ในการเล่น ผู้เล่นสามารถสลับสัญลักษณ์ของสัตว์ตนเองได้เมื่อมองไปหาที่ตาของผู้เล่นอีกคน ผู้เล่นคนใดที่ได้รับสัญลักษณ์หมาป่าเป็นคนสุดท้ายของเกมจะเป็นผู้ชนะ หลังจากความวุ่นวายเกิดขึ้น อาริซุได้รับสัญลักษณ์หมาป่าและใช้เวลาในเกมที่เหลือในการตามหาเพื่อนของเขาที่กำลังซ่อนตนเพื่อสละชีวิตให้แก่อาริซุ กลุ่มของอาริซุพูดคุยกันเกี่ยวกับความสัมพันธ์เพื่อนของพวกเขาด้วยน้ำตาผ่านชุดสวมศีรษะที่ได้รับ สุดท้ายมีเพียงแค่อาริซุรอดออกมาได้
| 4 | "ตอน 4" | ชินซูเกะ ซาโต | โยชิกิ วาตาเบะ, ยาซูโกะ คูรามิตสึ และ ชินซูเกะ ซาโต | 10 ธันวาคม ค.ศ. 2020 (2020-12-10) |  |
  ระหว่างอูซางิกำลังหาอาหาร เธอพบกับอาริซุในสภาพอิดโรยและรู้สึกผิดจากการเสียชีวิตของเพื่อน ๆ เขา ทั้งสองตัดสินใจร่วมมือกันและเดินทางไปยังพื้นที่เล่นเกมในรถบัสที่ตั้งอยู่ใต้ทางลอดอุโมงค์ พวกเขาพบกับผู้เล่นอื่นอีกสามคนและค้นพบว่าได้ร่วมเล่นเกมระดับความยาก "สี่ดอกจิก" ชื่อ "ระยะทาง" ผู้เล่นถูกบอกให้ "ไปถึงเส้นชัย" เหล่าผู้เล่นตัดสินใจว่าเส้นชัยนั้นอาจอยู่สุดทางอุโมงค์ อาริซุ อูซางิ และผู้เล่นอีกสองคนออกวิ่งไปโดยทอดทิ้งผู้เล่นอีกคนที่ข้อเท้าแพลงบนรถบัสที่สามารถใช้งานได้แต่ไร้น้ำมันดีเซล เมื่อถึงครึ่งทาง เสือดำตัวใหญ่ถูกปล่อยและทำให้หนึ่งคนจากในกลุ่มถูกฆ่า และเมื่อถึงปลายทางของอุโมงค์ อาริซุพบน้ำมันดีเซลในรถจักรยานยนตร์และตัดสินใจวิ่งกลับไปหาผู้เล่นที่ถูกทอดทิ้งไว้ข้างหลัง จากนั้นจึงรู้สึกตนว่าด้านข้างรถบัสมีคำว่า "เส้นชัย" (GOAL) เขียนไว้และทุกคนในกลุ่มกำลังวิ่งไปยังทิศทางที่ไม่ถูกต้อง อูซางิกลับมาทันเวลา ทั้งเธอ อาริซุ และผู้เล่นที่ข้อเท้าแพลงรอดออกมาได้และเดินออกไปหลังเกมสิ้นสุดลง
| 5 | "ตอน 5" | ชินซูเกะ ซาโต | โยชิกิ วาตาเบะ, ยาซูโกะ คูรามิตสึ และ ชินซูเกะ ซาโต | 10 ธันวาคม ค.ศ. 2020 (2020-12-10) |  |
  อาริซุและอูซางิแอบตามกลุ่มผู้เล่นที่สวมแถบป้ายคล้ายกันไว้ที่ข้อมือโดยหวังว่าจะพบกับ "ชายหาด" หากทำเช่นนั้น หลังจากพบตึกโรงแรมขนาดใหญ่ที่จุผู้เล่นจำนวนมาก ทั้งสองถูกลักพาตัวและนำตัวไปหาคนขายหมวก ผู้นำของสถานที่แห่งนี้ เขายืนยันว่าทั้งสองได้พบกับเดอะบีช (ชายหาด) แล้ว นอกจากนี้คนขายหมวกได้อธิบายว่าภารกิจหลักของพวกเขาคือการเก็บรวบรวมไพ่ผู้เล่นที่ได้รับจากการชนะเกม โดยเชื่อว่าเมื่อผู้เล่นรวบรวมไพ่ทั้งหมดได้ พวกเขาจะสามารถออกจากเมืองร้างได้ เขาเปิดเผยว่ายังไม่เคยมีการปล่อยไพ่หน้าคน (face card) จนถึงตอนนี้ หลังอาริซุและอูซางิถูกบังคับให้อยู่ที่เดอะบีช ทั้งสองเข้าร่วมกับกลุ่มผู้เล่นเพื่อพยายามเก็บไพ่บางส่วนที่เหลืออยู่ หลังจากคืนที่ยาวนั้น คนขายหมวกเปิดเผยต่อ "ผู้เล่นชั้นสูง" รวมถึงอาริซุที่เข้าร่วมเกมเพื่อ "ทดสอบ" จากอัน​ว่าไพ่ตัวเลขที่เหลือเพียงใบเดียวคือ "สิบโพแดง"
| 6 | "ตอน 6" | ชินซูเกะ ซาโต | โยชิกิ วาตาเบะ, ยาซูโกะ คูรามิตสึ และ ชินซูเกะ ซาโต | 10 ธันวาคม ค.ศ. 2020 (2020-12-10) |  |
  คนขายหมวกเข้าร่วมเกมเพื่อต่ออายุวีซ่าของเขา แต่ผู้ติดตามของเขานำร่างที่เสียชีวิตของเขากลับมายังเดอะบีช โดยอธิบายว่าเขาถูกยิงที่หน้าอกในระหว่างการเล่นเกม หลังอางูนิรู้ถึงการเสียชีวิตของคนขายหมวก เขาได้รับการเลือกให้เป็นผู้นำคนใหม่ของเดอะบีชและได้รับสำรับไพ่ของคนขายหมวก ขณะที่อาริซุร่วมมือกับชิชิยะและคูอินะเพื่อขโมยสำรับไพ่นั้นโดยไม่รู้ตัวว่าเขากำลังถูกใช้โดยทั้งสองที่กำลังพยายามหาสำรับไพ่ด้วยตัวพวกเขาเอง อาริซุถูกมัดตัวไว้ในห้องโดยที่รู้ว่าวีซ่าของเขาจะหมดอายุภายในเที่ยงคืน ชิชิยะและคูอินะเตรียมตัวที่จะหลบหนีพร้อมด้วยสำรับไพ่ที่ขโมยมาได้สำเร็จ แต่ถูกขัดขวางไม่ให้ทำเช่นนั้นโดยกำแพงแสงเลเซอร์ ผู้เล่นที่อยู่ในเดอะบีชมุ่งหน้าไปยังโถงรับรองของโรงแรมหลังรู้ว่าเดอะบีชนั้นกลายเป็นพื้นที่เล่นเกม ผู้เล่นพบกว่าพวกเขากำลังจะร่วมเล่นเกมชื่อ "ล่าแม่มด" ระดับความยาก "สิบโพแดง"
| 7 | "ตอน 7" | ชินซูเกะ ซาโต | โยชิกิ วาตาเบะ, ยาซูโกะ คูรามิตสึ และ ชินซูเกะ ซาโต | 10 ธันวาคม ค.ศ. 2020 (2020-12-10) |  |
  หลังจากการพบร่างของหญิงสาวชื่อ โมโมกะ ที่ถูกแทงจนเสียชีวิต ผู้เล่นได้รับแจ้งกฎของเกมว่าทุกคนจะต้องร่วมมือกันหา "แม่มด" ที่ฆ่าโมโมกะซึ่งแอบซ่อนตัวอยู่ และให้โยนผู้ต้องสงสัยลงกองเพลิงเพื่อรับชัยชนะ ด้วยระยะเวลาเพียงสองชั่วโมงในการหาฆาตกร อางูนิและกองกำลังทหารของเขาตัดสินใจโยนทุกคนลงกองเพลิงเพื่อเก็บไพ่ใบสุดท้าย ขณะที่ผู้คนจำนวนมากถูกฆ่า อูซางิร่วมมือกับกลุ่มผู้เล่นเพื่อหาอาริซุจนเจอและช่วยเขาออกมาได้หลังอาคารถูกลอบวางเพลิง ในขณะเดียวกัน คูอินะฆ่าหนึ่งในกองกำลังทหารอันตรายซึ่งเป็นที่รู้จักกันในนามลาสต์บอส และชิชิยะทำให้นิรางิได้รับบาดเจ็บ หลังจากคิดวิเคราะห์ถึงตรรกะแห่งเกม อาริซุบอกกับกลุ่มว่าเขารู้ตัวตนแท้จริงของแม่มดลับ ขณะที่อันเรียนรู้ว่าคนขายหมวกถูกฆ่าและตามหาลายนิ้วมือบนร่างของโมโมกะ หลังจากเธอสามารถระบุผู้ร้ายตัวจริง อันถูกทุบจนหมดสติ
| 8 | "ตอน 8" | ชินซูเกะ ซาโต | โยชิกิ วาตาเบะ, ยาซูโกะ คูรามิตสึ และ ชินซูเกะ ซาโต | 10 ธันวาคม ค.ศ. 2020 (2020-12-10) |  |
  ในภาพย้อนหลัง โมโมกะเดินร่อนเร่ในเมืองร้างกับเพื่อนของเธอ อาซาฮิ และถ่ายวิดีโอเก็บไว้ด้วยโทรศัพท์มือถือที่ใช้งานได้ ในปัจจุบัน อาริซุเผชิญหน้ากับอางูนิที่บอกกับกลุ่มผู้เล่นที่เหลือว่าเขาเป็น "แม่มด" แต่เหยื่อคือคนขายหมวกไม่ใช่โมโมกะ เพื่อนสนิทของเขาที่อางูนิยิงเป็นการป้องกันตัว อาริซุสรุปว่าอางูนิไม่ใช่แม่มดแต่เป็นโมโมกะที่ฆ่าตัวตายในตอนแรกเริ่มของเกม ขณะที่อางูนิพยายามฆ่านิรางิ ซึ่งยังมีความปรารถนาในการฆ่าทุก ๆ คนที่ยังมีชีวิตรอด ผู้เล่นที่เหลือโยนโมโมกะลงกองเพลิงและชนะเกม จากนั้นผู้รอดชีวิตออกมาจากโรงแรมที่เพลิงกำลังลุกไหม้ ชิชิยะเก็บไพ่ใบสุดท้าย วันถัดมา อาริซุและอูซางิชมวิดีโอหลายคลิปที่บันทึกโดยอาซาฮิซึ่งฆ่าตัวตายระหว่างเกม ในวิดีโอเหล่านั้น อาซาฮิและโมโมกะเปิดเผยว่าพวกเขาเป็น "ดีลเลอร์" หรือกลุ่มของผู้เล่นที่ร่วมจัดเกมเพื่อต่ออายุวีซ่าของพวกเขา ในวิดีโอหนึ่ง ทั้งสองเดินทางไปยังที่หลบซ่อนใต้ดินซึ่งเต็มไปด้วย "เกมมาสเตอร์" อาริซุและอูซางิสามารถหาแหล่งกบดานได้ หากแต่เมื่อไปถึงพบแต่ "เกมมาสเตอร์" จำนวนมากถูกสังหาร ชิชิยะและคูอินะซึ่งพบฐานที่มั่นเช่นเดียวกันและทราบข้อเท็จจริงว่า "เกมมาสเตอร์" คือผู้เล่นจริง ผู้หญิงชื่อมิระปรากฏตัวและแนะนำชุดเกมใหม่เพื่อรวบรวมไพ่หน้าคนให้สำเร็จ